b'\n_START_ARTICLE_\nPortugalilainen evankelis-luterilainen kirkko\n_START_SECTION_\nHistoria\n_START_PARAGRAPH_\nVuonna 1952 pastori ja silloinen Brasilian evankelis-luterilaisen kirkon presidentti Rodolfo Hasse vieraili Portugalissa ajatuksenaan perustaa radio-ohjelma ja arvioida mahdollisuuksia luterilaiselle l\xc3\xa4hetysty\xc3\xb6lle Portugalissa. Vuonna 1954 Brasilian evankelis-luterilainen kirkko teki p\xc3\xa4\xc3\xa4t\xc3\xb6ksen l\xc3\xa4hetysty\xc3\xb6n aloittamisesta Portugalissa. 3. hein\xc3\xa4kuuta 1958 j\xc3\xa4rjest\xc3\xa4ytyi Lissabonissa ensimm\xc3\xa4inen luterilainen seurakunta, ja 28. toukokuuta 1959 perustettiin Portugalin evankelis-luterilainen kirkko. Aluksi kirkon toiminta keskittyi Lissabonin ja Caldas da Rainhan v\xc3\xa4liselle alueelle. 1970-luvulla toiminta alkoi laajeta pohjoisemmaksi ja 1990-luvun alussa perustettiin ensimm\xc3\xa4inen seurakunta Porton alueelle.\n_START_SECTION_\nNykytilanne\n_START_PARAGRAPH_\nKirkolla on kolme seurakuntaa, joissa on noin 95 j\xc3\xa4sent\xc3\xa4. Kirkko kuuluu Kansainv\xc3\xa4liseen luterilaiseen neuvostoon.'